Prepekturang Hiroshima

An  sarong prepektura kan Hapon na nakamugtak sa Rehiyon Chūgoku kan Honshu. An Prepekturang Hiroshima igwa nin populasyon na 2,811,410 (1 Hunyo 2019) asin igwang heograpikong dagâ na 8,479 km² (3,274 sq mi). An Prepektura nin Hiroshima nakatakod sa Prepektura nin Okayama sa subangan, Prepektura nin Tottori sa amihanan-subangan, Prepektura nin Shimane sa amihanan, asin Prepektura nin Yamaguchi sa habagatan-sulnopan.

An Hiroshima iyo an kapitolyo asin pinakadakulang syudad kan Prepektura nin Hiroshima, asin an pinakadakulang syudad sa rehiyon nin Chūgoku, kaiba an lain pang mga mayor na syudad kabali an Fukuyama, Kure, asin Higashihiroshima. An Prepektura nin Hiroshima namomogtak sa Dagat Panlaog nin Seto sa ibong kan isla nin Shikoku, asin napapalibotan sa amihanan kan Kabukidan nin Chūgoku. An Prepektura nin Hiroshima saro sa tolong prepektura kan Hapon na may sobra sa sarong UNESCO World Heritage Site.

## Uusipon
An lugar sa palibot kan Hiroshima dati nababanga sa Probinsya nin Bingo asin Probinsya nin Aki. An lugar na ini nagin sentro nin komersyo asin kultura poon pa kan kapinunan kan nakarekord na kasaysayan kan Hapon. An Hiroshima sarong tradisyonal na sentro kan rehiyon nin Chūgoku asin iyo an tukawan kan angkan nin Mōri sagkod sa Labanan kan Sekigahara.

Kaiba an Nara asin Tokyo, an Hiroshima saro sa tolong prepektura na may sobra sa sarong UNESCO World Heritage Site. An duwang siring na mga lugar sa Prepektura nin Hiroshima iyo an:
* An Atomic Dome sa Hiroshima, saro sa nagkapirang natatada kan Hiroshima bago an gera kasunod kan mga pagbobomba nin atomiko kan 1945;
* An Santuaryo nin Itsukushima sa Miyajima, bantog sa pagpano nin tubig asin garo baga "naglalataw" sa panahon nin halangkaw na tubig.

## Heograpiya

An prepektura nin Hiroshima namumugtak sa tahaw kan Hapon. Kadaklan kan prepektura binibilog nin mga kabukidan pasiring sa Prepektura nin Shimane; asin an mga salog nagpoprodusir nin mayaman na kapatagan harani sa baybayon.

An probinsya nakaatubang sa Shikoku sa ibong kan Dagat Panlaog nin Seto. Sola nin Hiroshima nagbubukas sa Panlaog nin Dagat. Kasama rin sa prepektura an kadakol na sararadit na puro.

An masirong na naturalesa kan Dagst panlaog ginigibong malumoy an klima kan Hiroshima.

Poon 1 Abril 2014, 4% kan kagabsan na kadagaan kan prepektura pigdesignar bilang Mga Likas na Parke (an pinakahababang porsyento kan arin man na prepektura), na iyo an Setonaikai National Park; Hiba-Dōgo-Taishaku asin Nishi-Chūgoku Sanchi Quasi-National Parks; asin anom na Prefectural Natural Parks.

### Mga syudad
Katorseng syudad an namumugtak sa Prepektura nin Hiroshima:

### Mga banwaan
May duwang banwaan sa lambang saro distrito:

## Mga tala

## Mga toltolan
* Nussbaum, Louis-Frédéric and Käthe Roth. (2005).  ''Japan encyclopedia.'' Cambridge: Harvard University Press. ; OCLC 58053128

## Mga panluwas na takod

* Official Hiroshima Prefecture homepage
* Life in Hiroshima and other Japan-related Articles
* Hiroshima Weather Forecast
* National Archives of Japan  ... Hiroshima map (1891)
* National Archives of Japan: ''Itsukushima kakei,'' illustrated scroll describing Itsukushima, text by Kaibara Ekiken (circa 1720)
* hiroshima-navi